Cuneiform Tablet Nesr. C13
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na PUZUR₄-a-šur qí-bi₄-ma um-ma ili₅-we-da-ku-ma i-nu-mì a-na-kam tù-uš-bu ta-aq-bi₄-a-am um-ma a-ta-ma 2 GÚ AN.NA i kà-ni-iš i-ba-ší i-na a-lá-ki-a ú-šé-ba-lá-ku-šu-ma qá-at-kà lu-kà-il₅-šu i šé-ep lá-qé-ep ta-áš-pu-ra-am um-ma a-ta-ma AN.NA le-qé-šu šu-ma dam-qá-ku-um KÙ.BABBAR a-num áš-ri-ša-am li-li-ik šu-ma um-ma a-ta-ma i wa-ar-ki-im ša tù-šé-ba-lá-ni li-li-ik ma-lá a-ta ta-ma-li-ku mì-lik ma-lá a-ḫi-a-am a-na-sú-ḫu-ma a-ta a-bi₄-ni-ma ù a-na-ku me-ra-kà-ni mì-lik a-ma-kam i-ku-pì-a-šur ša-i-il₅ ki-ma a-na-kam KÙ.BABBAR-pu da-nu-ni a-na-kam i-ku-pì-a-šur iq-bi₄-a-am um-ma šu-ut-ma URUDU ša KÙ.BABBAR 10 ma-na ma-la ta-kà-šu-du áb-kam-ma a-na ITU.1.KAM-im iš-té-en₆ ù ší-na a-šar ša lá ša-ḫa-tim dí-šu-ma 1 ma-na.TA ù 1 GÍN.TA la i-ba-ta-aq i-na a-ni-tim li-ba-am ta-da-nam mì-nam a-wa-tim ra-bi₄-a-tim a-na GÁN-lim 10 be-ri i-na wa-aṣ-pí-im lu ni-ta-dí-ma li-sí-ḫu a-ma-kam i-ku-pì-a-šur ša-i-il₅ ki-ma a-ta a-bi₄-ni-ma a-na-ku me-ra-kà-ni ki-ma a-na-ku ta-ki-li ša ma-ma-an lá a-ša-me-ú ù a-ta lá ta-ša-me